ප‍්‍රශ්නය - පාර්ලිමේන්තු තේරීම් කාරක සභාවෙන් ජාතික හෙළ උරුමය නැගිටලා ගියා ඇයි ඔබ තවමත් ඉන්නේ? පිළිතුර - තේරීම් කාරක සභාවට විශේෂයෙන්ම කැබිනට් මණ්ඩලයට රජය ඉදිරිපත් කරපු යෝජනා තිබුණා. අපිත් මේ කරුණු ඉදිරිපත් කළා. ඒකට ශ්‍රී ලංකා නිදහස් පක්‍ෂයේ නියෝජිතයන්ගෙනුත් සහාය ලැබුණා. මුලින් ඒ ටික කතා කළා. ඒකට මාර්ග සිතියමකුත් හැදුවා. ඇල්ලේ ගුණවංශ හිමියන්ගේ ආරාධනයෙන් මම චම්පික රණවක ඇමැතිතුමා, දිනේෂ් ගුණවර්ධන ඇමතිතුමා අපි හමු වුණා. එදා මම තමයි යෝජනා කළේ මුලින් මේ යෝජනා සාකච්ඡාවට ගන්න අපි බලපෑමක් ඇති කරන්න  ඕනෑ. ඒ ටික අරගෙන අතුරු වාර්තාවක් පාර්ලිමේන්තුවට ඉදිරිපත් කිරීමේ ක‍්‍රමයකට මේක යොමු කරන්න  ඕනෑ. මම තමයි ඒක යෝජනා කළේ. එතැනදි ඇල්ලේ ගුණවංශ හාමුදුරුවන් ප‍්‍රකාශ කළේ ගන්න තීරණයක් පක්‍ෂ තුනට එකට ගන්න කියලා. ඔය අවසන් කාරක සභාවට කලින් අවස්ථාවක චම්පික රණවක ඇමතිතුමා ඔය අතුරු වාර්තාව පිළිබඳ අදහස් ඉදිරිපත් කළා.